ԱՌԱՋԱՐԿՆԵՐԻ ՀԱՐՑՄԱՆ ՄԱՍՆԱԿՑԻ ՀՐԱՀԱՆԳ

**«ԱրմենՏել» ՓԲԸ էնեգոհամակարգերի համար նախատեսված ուժային մալուխների, նյութերի, մարտկոցների և սարքավորումների մատակարարի ընտրության ARM-R 010/15 առաջարկների հարցում 1 տարի ժամկետով**

**ք. ԵՐԵՎԱՆ, 2015թ.**

## 1. Առաջարկների հարցման առարկան

«ԱրմենՏել» ՓԲԸ (այսուհետ՝ Պատվիրատու) սույնով հրավիրում է Ձեր Ընկերությանը (այսուհետ՝ Մասնակից) մասնակցելու «ԱրմենՏել» ՓԲԸ էնեգոհամակարգերի համար նախատեսված ուժային մալուխների, նյութերի, մարտկոցների և սարքավորումների (այսուհետ` Ապրանք) մատակարարի ընտրության ARM-R 010/15 առաջարկների հարցմանը 1 տարի ժամկետով (այսուհետ՝ ԱՀ):

Գնման ընդհանուր ծավալը բաժանված է հետևյալ Խմբաքանակների`

|  |  |
| --- | --- |
| Ապրանքների տեսակները | Խմբաքանակի համարը |
| * Ավտոմատ անջատիչներ * Ապահովիչներ հալուն ներդիրով | Խմբաքանակ 1 |
| * Պղնձյա մալուխներ * Պղնձյա պարկուճներ | Խմբաքանակ 2 |
| * ԿԳ մալուխներ կամ անալոգներ | Խմբաքանակ 3 |
| * Հողանցման մալուխներ | Խմբաքանակ 4 |
| * Էներգոհամակարգերի մարտկոցներ | Խմբաքանակ 5 |
| * Արտաքին տեղադրման մարտկոցներ | Խմբաքանակ 6 |
| * Լարման կարգավորիչ * Յուղային տրանսֆորմատորներ * Անխափան սնուցման աղբյուրներ * Ինվերտորային համակարգ | Խմբաքանակ 7 |

Գնման առաջարկվող նվազագույն և առավելագույն ծավալները, ինչպես նաև գնման մանրամասն ցուցակը և Խմբաքանակներին բաժանումը բերված են մասնագրերում (Հավելված 3 – Կոմերցիոն առաջարկի ձևանմուշ)

Հավելված 3-ում նշված քանակությունները (Հավելված 3: Կոմերցիոն առաջարկի ձևանմուշ) հանդիսանում են կանխատեսումային, օգտագործվում են միայն մասնակիցներին տեղեկատվություն տալու նպատակով և չեն հանդիսանում Պատվիրատուի հենց այդ քանակությամբ Ապրանքների գնման պարտվարություն:

Առաջարկվող Ապրանքները, պետք է խստորեն համապատասխանեն Տեխնիկական պահանջներին (այսուհետ` ՏՊ, Հավելված 1` Տեխնիկական պահանջներ):

ԱՀ անցկացման արդյունքում Պատվիրատուն մասնագրերի 1-6 Խմբաքանակներից յուրաքանչյուրի համար ընտրում է 1 հաղթող և 1 պահուստային մատակարար, իսկ Խմբաքանակ 7-ի յուրաքանչյուր դիրքի (տողի) համար ընտրում է 1 հաղթող և 1 պահուստային մատակարար: Մեկ մատակարարը կարող է մասնակցել և հաղթող ճանաչվել 1-6 Խմբաքանակներից մի քանիսով և Խմբաքանակ 7-ի մեկ կամ մի քանի դիրքով:

ԱՀ-ի հաղթող կազմակերպության/կազմակերպությունների հետ կարող է/են կնքվել Ապրանքների մատակարարման շրջանակային պայմանագիր/պայմանագրեր 1 տարի ժամկետով (Շրջանակային պայմանագրի ձևանմուշը բերված է սույն հրահանգի Հավելված 2-ում)

## 2. ԱՀ անցկացման կարգը

ԱՀ անցկացման հետ կապված բոլոր հարցերով Պատվիրատուի կոնտակտային անձ՝

* **Ազգանուն անուն՝ Րաֆֆի Գևորգյան**
* **Պաշտոնը՝** Գնումների և պայմանագրերի մոնիտորինգի բաժնի առաջատար մասնագետ
* **Հասցեն՝** ք. Երևան, Ահարոնյան 2, 207 սենյակ
* **Հեռախոս՝** +374 10 29 05 08
* **Էլեկտրոնային հասցե՝** [RafGevorgyan@beeline.am](mailto:RafGevorgyan@beeline.am)

ԱՀ-ն անց է կացվում 4 փուլով.

**2.1.Փուլ 1: Մասնակիցներից առաջարկների հավաքում**

* Առաջարկների հարցման Մասնակցի Հրահանգն (այսուհետ – ԱՀՄՀ) իր Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է հրավերի և ԱՀՄՀ-ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի բովանդակությանը ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևը ներկայացված է ԱՀՄՀ-ի Հավելված 3-ում և փոփոխման ենթակա չէ),
2. Որակավորման պահանջներին համապատասխանության հայտարարագիրը կից հավելվածներով (ձևը ներկայացված է ԱՀՄՀ-ի Հավելված 4-ում և փոփոխման ենթակա չէ),
3. Մասնակցի հարցաթերթիկ (ձևը ներկայացված է ԱՀՄՀ-ի Հավելված 5-ում և փոփոխման ենթակա չէ),
4. Գաղտնի տեղեկատվության չհրապարակման մասին համաձայնագիր (ձևը բերված է ԱՀՄՀ Հավելված 6-ում և փոփոխման ենթակա չէ),
5. Շահագրգռվածության բացակայության մասին նամակ (ձևը բերված է ԱՀՄՀ Հավելված 7-ում և փոփոխման ենթակա չէ),
6. Էլեկտրոնային փաստաթղթերի փոխանցման ակտը (ձևը ներկայացված է ԱՀՄՀ-ի Հավելված 8-ում և փոփոխման ենթակա չէ)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՀՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով՝ առանց ԱԱՀ-ի հաշվարկման:
* Հայաստանի Հանրապետության ռեզիդենտ չհանդիսացող Մասնակիցները ներկայացնում են կոմերցիոն առաջարկները ԱՄՆ դոլարով կամ այլ արտարժույթով: Գները պետք է ներառեն տեղափոխման և ապահովագրության բոլոր ծախսերը և չպետք է ներառեն մաքսային ծախսերն ու տուրքերը և ԱԱՀ-ն:
* Կոմերցիոն առաջարկում Մասնակցի ներկայացված գները պետք է ներառեն ապրանքի սերտիֆիկացման բոլոր ծախսերը (եթե ապրանքը ենթակա է սերտիֆիկացման):
* Առաջարկների հարցման ավարտից հետո Հաղթողը և Պատվիրատուն կարող են համաձայնության գալ վճարման ժամկետի կրճատման վերաբերյալ` ծառայությունների և սարքավորման գնի իջեցման դիմաց, սակայն սա չի ենթադրում Պատվիրատուի պարտավորություն ընդունել Հաղթողի` վճարման պայմանի կրճատման վերաբերյալ առաջարկը:
* Կոմերցիոն առաջարկում Մասնակցի ներկայացված գները, Մասնակցի հաղթանակի դեպքում, կարող են ֆիքսվել ԱՀ արդյունքում կնքվելիք պայմանագրում (1 տարի) և չեն կարող վերանայվել աճման ուղղությամբ պայմանագրի գործողության ընթացքում (1 տարի), նույնիսկ արժութային շուկայում էական տատանումների դեպքում:
* Պատվիրատուն Մասնակցին առաջարկում է վճարման 3 տարբերակ.
  + Ընդունման-հանձնման ակտն ստորագրելու պահից 60 օրացուցային օրվա հետվճար,
  + Ընդունման-հանձնման ակտն ստորագրելու պահից 90 օրացուցային օրվա հետվճար,
  + Ընդունման-հանձնման ակտն ստորագրելու պահից 180 օրացուցային օրվա հետվճար:

Մասնակցի կոմերցիոն առաջարկը պետք է ներառի վերևում առաջարկված վճարման տարբերակներից մեկի կամ մի քանիսի համար գներ:

* Վճարման տարբեր պայմաններով առաջարկները կհամեմատվեն ըստ Պատվիրատուի ազատ շրջանառու միջոցների եկամտաբերության:
* Տարբեր տարադրամներով առաջարկները կբերվեն արժույթի մեկ հիմքի և սկզբնական համեմատությունը կիրականացվի` օգտագործելով Հայաստանի Հանրապետության Կենտրոնական բանկի (ՀՀ ԿԲ) փոխարժեքը կոմերցիոն առաջարկի ընդունման օրվա դրությամբ:
* Հայաստանի Հանրապետության ռեզիդենտ հանդիսացող Մասնակիցները ներկայացնում են առաջարկը DDP (Incoterms 2010) պայմանով, իսկ Հայաստանի Հանրապետության ռեզիդենտ չհանդիսացող Մասնակիցները` DAP Երևան (Incoterms 2010) պայմանով:
* Առաջարկները մատակարարման տարբեր պայմանների հետ համեմատելիս Պատվիրատուն հաշվի կառնի DAP պայմաններով առաջարկվող սարքավորումների մաքսազերծման սեփական ծախսերը:
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 1 տարուց ոչ պակաս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկները էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև EXCEL ձևաչափով (ֆայլերի անունները` ԿԱ.pdf և ԿԱ.xlsx),
2. Որակավորման պահանջներին մասնակցի առաջարկի համապատասխանության հայտարարագիրը կից հավելվածներով՝ փաստաթղթերիի սկան արված պատճենները PDF ձևաչափով, ինչպես նաև EXCEL ձևաչափով (ֆայլերի անունները` Համապատասխանության մասին հայտարարագիր.pdf, Տեխ. Փաստաթղթեր.pdf, Տեխ. Փաստաթղթեր.xlsx, Արտադրողի կողմից տրվող մասնագրերը.pdf, վկայականներ.pdf),
3. Գաղտնի տեղեկատվության չհրապարակման մասին համաձայնագիր՝ փաստաթղթի սկան արված պատճենը PDF ձևաչափով (ֆայլի անունը` NDA.pdf),
4. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Անշահագրգռվածություն.pdf)
5. Մասնակցի հարցաթերթիկը՝ փաստաթղթի սկան արված պատճենը PDF ձևաչափով (ֆայլի անունը` Մասնակցի հարցաթերթիկ.pdf):
6. Էլեկտրոնային փաստաթղթերի փոխանցման ակտ՝ փաստաթղթի սկան արված պատճենը PDF ձևաչափով (ֆայլի անունը Ակտ\_ARM-R 010/15.pdf)

Վերը թվարկված ֆայլերը մասնակիցը տեղադրում է RAR ձևաչափ մեկ արխիվում (ֆայլի անունը *«Մասնակցի անունը – ARM-R 010/15 Առաջարկների Հարցում*») և պաշտպանում է այն գաղտնաբառով: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎԻ ԿԱԶՄԻ ՄԵՋ ՄՏՆՈՂ ՖԱՅԼԵՐԸ: ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆՎԱԾ ԼԻՆԻ ՄԻԱՅՆ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է ԱՀՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի [Tender\_armentel\_RG@beeline.am](mailto:Tender_armentel_RG@beeline.am) հասցեին **10.07.2015թ.** ժամը **15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին:«Մասնակցի անվանումը*՝* *ARM-R 010/15 Առաջարկների Հարցում*»: Բազմահատոր արխիվի հատորներն ուղարկվում են առանձին նամակներով:
* ԱՀՄՀ թիվ 8 Հավելվածի պահանջներին համապատասխան պատրաստված Էլեկտրոնային տեղեկատվության հանձնման ակտը (Ակտ pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի [Tigs@beeline.am](mailto:Tigs@beeline.am) հասցեին (առանց պատճեններն այլ փոստարկղերին ուղարկելու)**10.07.2015թ.** ժամը **15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին:«Մասնակցի անվանումը*՝* *ARM-R 010/15 Առաջարկների Հարցում*»:
* Առաջարկների բացումը տեղի կունենա **16:30 (տեղական ժամանակով) 10.07.2015** Ահարոնյան 2, 207 սենյակ հասցեում: Մասնակիցները, որոնք ցանկություն ունեն մասնակցել բացման գործընթացին, պետք է ներկա գտնվող անձի ԱԱՀ վերաբերյալ տեղեկատվություն տրամադրեն մինչ **15:00 (տեղական ժամանակով) 09.07.2015** (Տեղեկատվությունն անհրաժեշտ է ուղարկել հետևյալ էլ. Հասցեին` [RafGevorgyan@beeline.am](mailto:RafGevorgyan@beeline.am) մինչ նշված ժամկետը, ինչպես նաև բացման օրը ներկայության ցանկություն հայտնած անձը պետք է իր մոտ ունենա անձը հաստատող փաստաթուղթ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Առաջարկ տրամադրելիս, հարցման մասնակիցները իրենց համաձայնությունն են տալիս կազմակերպության ֆինանսական կայունության և նրանց կողմից մատակարարի ընտրության ընթացակարգում նշված չափանիշներին համապատասխան պարտավորությունների չկատարման ռիսկերի գնահատման համար:
* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2-րդ բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **06.07.2015թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **08.07.2015թ. ժամը 18:00 (տեղական ժամանակով):**
* **10.07.2015թ. ժամը 15:00-ից հետո (տեղական ժամանակով)** Մասնակցի առաջարկում ցանկացած փոփոխություն, լրացում կամ հստակեցում հնարավոր է միայն Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ 2-րդ բաժնում նշված կոնտակտային անձից պարզաբանում խնդրել:
* Մինչև հարցումային առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի [Tender\_armentel\_RG@beeline.am](mailto:Tender_armentel_RG@beeline.am) հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ «Մասնակցի անվանումը՝- առաջարկի հետկանչ – *ARM-R 010/15 Առաջարկների Հարցում*»:
* Մինչև հարցումային առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ԱՀՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կմեկնաբանվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցի ստացված առաջարկներից վերջինը:

**2.2. Փուլ 2: Մասնակիցների որակավորումը և կարճ ցուցակի ձևավորումը**

Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության (բլոկ-գործոններ)՝

1. Առաջարկը պետք է համապատասխանի ԱՀՄՀ 2.1.1-2.1.4 բաժինների պահանջներին (բլոկ-գործոն):
2. Մասնակիցը համաձայն է շրջանակային պայմանագիր կնքել (1 տարի) ԱՀՄՀ թիվ 3 Հավելվածի ձևով առանց որևէ փոփոխության (բլոկ-գործոն):
3. Ապրանքի պարամետրերը պետք է լինեն ոչ պակաս քան նշված են ԱՀՄՀ-ի Հավելված 1-ում (բլոկ-գործոն):
4. Առաջարկվող Ապրռանքների երաշխիքային ժամկետները պետք է լինեն ոչ պակաս, քան սույն ԱՀՄՀ-ի որակավորման պահանջներին մասնակցի առաջարկի համապատասխանության հայտարարագրի հավելվածներում (տեխնիկական փաստաթղթերի ձևանմուշները) նշված ժամկետները (բլոկ-գործոն):
5. Առաջարկվող Ապրանքների մատակարարման ժամկետները պետք է լինեն ոչ ավել, քան սույն ԱՀՄՀ-ի որակավորման պահանջներին մասնակցի առաջարկի համապատասխանության հայտարարագրի հավելվածներում (տեխնիկական փաստաթղթերի ձևանմուշները) նշված ժամկետները (բլոկ-գործոն):
6. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ (բլոկ-գործոն):
7. Մասնակիցը չունի ժամկետանց պարտքեր երրորդ անձանց նկատմամբ և համաձայն վարկային բյուրոյի գրանցամատյանի տեղեկատվության (բլոկ-գործոն):
8. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր(բլոկ-գործոն):
9. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին (բլոկ-գործոն):

* Մասնակիցը սեփական առաջարկի համապատասխանությունը որակավորման պահանջներին արտահայտում է Ընթացակարգի որակավորման պահանջներին մասնակցի առաջարկի համապատասխանության հայտարարագրում (Հավելված 4 – ձևանմուշ):

Պատվիրատուն իրեն իրավունք է վերապահում թույլ չտալ մասնակցել ԱՀ հաջորդ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ԱՀ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ԱՀ-ում:

**2.3 Փուլ 3: Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՀՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով:
* USD-ով կամ այլ արժույթով տրամադրված առաջարկները կհամեմատվեն ՀՀ դրամով տրամադրված առաջարկների հետ մասնակիցների կարճ ցուցակի հաստատման օրվա ՀՀ ԿԲ փոխարժեքով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի), Պատվիրատուն կարող է անցկացնել կրկնակի էլեկտրոնային աճուրդ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4: Հաղթողի ընտրությունը և հայտարարումը**

* Մասնակիցները հաստատում են էլեկտրոնային աճուրդում տրված վերջնական առաջարկները համապատասխան վերջնական կոմերցիոն առաջարկի տրամադրման միջոցով:
* Պատվիրատուն 1-6 Խմբաքանակներից յուրաքանչյուրի համար դասակարգում է 3 փուլի արդյունքներով ստացված բարելավված առաջարկներն ըստ «Խմբաքանակի նվազագույն ընդհանուր արժեքը» չափանիշի առավելագույն կանխատեսումային քանակության պայմաններում: Խմբաքանակ 7-ի յուրաքանչյուր դիրքի (տողի) համար Պատվիրատուն դասակարգում է 3 փուլի արդյունքներով ստացված բարելավված առաջարկներն ըստ «Դիրքի (տողի) նվազագույն ընդհանուր արժեքը» չափանիշի առավելագույն կանխատեսումային քանակության պայմաններում: Խմբաքանակի (1-6 Խմբաքանակների համար) և դիրքի (Խմբաքանակ 7-ի դիրքերի համար) հաղթող կճանաչվի Մասնակիցը, որին կշնորհվի Դաս1, իսկ Պահուստային` Դաս 2: Մասնակիցը կարող է հաղթող ճանաչվել 1-6 Խմբաքանակներից մի քանիսով և Խմբաքանակ 7-ի մեկ կամ մի քանի դիրքով (տողով):
* USD-ով կամ այլ արժույթով տրամադրված առաջարկները կհամեմատվեն ՀՀ դրամով տրամադրված առաջարկների հետ մասնակիցների կարճ ցուցակի հաստատման օրվա ՀՀ ԿԲ փոխարժեքով:
* Մասնակիցները, որոնք հանդիսանում են Պատվիրատուի հաճախորդներ, այլ հավասար պայմաններում կստանան առավելություն:
* ԱՀ հաղթողի հետ կարող է կնքվել մատակարարման շրջանակային պայմանագիր ԱՀՄՀ Հավելված 2-ում բերված ձևով:
* 1-6 Խմբաքանակներից մի քանիսով և Խմբաքանակ 7-ի մեկ կամ մի քանի դիրքով պահուստային մատակարարը հաղթող մատակարարի որակազրկման դեպքում կարող է ներգրավվել Ընթացակարգի առարկա հանդիսացող Ապրանքի մատակարարման գործում:
* Կարճ ցուցակ մտած բոլոր մասնակիցներն էլեկտրոնային փոստի միջոցով կտեղեկացվեն Ընթացակարգում իրենց մասնակցության արդյունքների մասին հարցման այդ փուլի ավարտին պես:
* ԱՀ արդյունքները կհրապարակվեն [www.beeline.am](http://www.beeline.am) և [www.gnumner.am](http://www.gnumner.am) կայքերում:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ԱՀ այլ ձևական պահանջները.
* Պատվիրատուն կարող է ԱՀ-ը ճանաչել չկայացած, եթե.

1. Չի ստացվել ոչ մի առաջարկ:
2. Ներկայացվել է որակավորման պահանջներին համապատասխանող միայն մեկ առաջարկ:
3. Ներկայացված առաջարկներից ոչ մեկը չի համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4.** **Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*:
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի պայմանների կամ մատակարարման պատվերի չկատարելը`

Մատակարարը չի կատարում պայմանագրի կամ մատակարարման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):

1. Խարդախություն/ կաշառելու փորձը՝

Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Գնումային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:

5. Էական տեղեկատվության հրապարակում (NDA պայմանների խախտում):

**5 Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն և/կամ ռուսերեն լեզուներով:
* Հարցման հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

1. Հավելված 1: Տեխնիկական Պահանջները



1. Հավելված 3: Պայմանագրի ձևանմուշը



1. Հավելված 2: Կոմերցիոն առաջարկի ձև



1. Հավելված 4: Որակավորման պահանջներին համապատասխանության մասին հայտարարագիր (ձևանմուշ)



1. Հավելված 5: Մասնակցի հարցաթերթիկ (ձևանմուշ)



1. Հավելված 6: Գաղտնի տեղեկատվության չհրապարակման համաձայնագիր (NDA) (ձևանմուշ)



7. Հավելված 7: Շահագրգռվածության բացակայության մասին նամակ (ձևանմուշ)



8. Հավելված 8: Էլեկտրոնային փաստաթղթերի փոխանցման ակտ (ձևանմուշ)

